'Regte gesprek oor taal' | Netwerk24
'Regte gesprek oor taal'
Meertaligheid is 'n saak van erns vir die Universiteit Stellenbosch (US) en talle ander universiteite en die kompleksiteite wat daarmee verband hou, kom ter sprake in die nasionale taalbeleidsraamwerk vir hoëronderwysinstellings, wat die taalbenadering van alle openbare Suid-Afrikaanse universiteite rig (waarvan die US een is).
Universiteite Suid-Afrika (USAf) se onlangse kollokwium oor die taalbeleidsraamwerk (2020) was die eerste geleentheid waar alle openbare Suid-Afrikaanse hoëronderwysinstellings, tesame met die departement van hoër onderwys en opleiding (DHOO), idees kon uitruil oor hoe om meertaligheid te bevorder, in diepte na van die uitdagings te kyk en saam oplossings te probeer vind.
Die taalbeleidsraamwerk, wat Oktober verlede jaar deur die regering gepubliseer is, dui aan dat taal steeds in die pad staan van sukses vir baie studente aan Suid-Afrikaanse hoëronderwysinstellings. Ondanks hul status as amptelike tale, is Afrika-tale nie in die verlede formeel die geleentheid gebied om as akademiese en wetenskaplike tale te ontwikkel nie.